**ՇՆՈՐՀԱՎՈՐԱԿԱՆ ՈՒՂԵՐՁ ԵՐԵԽԱՆԵՐԻ ԻՐԱՎՈՒՆՔՆԵՐԻ ՊԱՇՏՊԱՆՈՒԹՅԱՆ ՕՐՎԱ ԱՌԹԻՎ**

Սիրելի՛ երեխաներ,

այսօր տարվա այն օրն է, որը բացառապես նվիրված է միմիայն ձեզ: Ուշադրության, հոգատարության ու նվիրվածության կողքին մեր ամենամեծ խնդիրն է ձեր իրավունքների պաշտպանությունն ու յուրաքանչյուր երեխայի համար կրթության հավասար պայմաններ և բարեկեցիկ ապագա ստեղծելու հնարավորությունը: Վստահ եմ, որ այսօրվա երեխաները վաղվա նշանավոր գիտնականն ու ծրագրավորողը, տիեզերագնացն ու ֆուտբոլիստն են, ովքեր բարձրացնելու են մեր երկրի վարկանիշը միջազգային ասպարեզում:

Շնորհավորում եմ բոլորիդ, մաղթում, որ ապրեք անհոգ ու խաղաղ, շրջապատված սիրով և ձեզ սատարող ընտանիքով:

Շնորհավորում եմ նաև բոլոր մեծահասականերին, ովքեր հոգու խորքում դեռ երեխա են, ովքեր նույնպես ունեն երազանքներ և ցանկանում են աշխարհին, մեր երկրին ու համայնքին նվիրել լավ և պաշտպանված երեխաներ:

Շնորհավոր երեխաների իրավունքների պաշտպանության միջազգային օր:

Հարգանքով՝ համայնքի ղեկավար Հակոբ Շահգալդյան